Android

Sekä käyttöliittymältään että etenkin kuluttajaystävällisyydeltään melkoisen ala-arvoinen pelialusta. Tekeleet, milloin ne edes suostuvat toimimaan, eivät toistaiseksi ole vakuuttaneet minua laadullaan, myöskään...
* Fire Emblem Heroes: Köyhän miehen Fire Emblemiä emopelejä pinnallisemmalla kaikella ja olemattomalla tasapainotuksella. Sentään ilmaispelauselementit eivät ole niin kusetuksenomaisia kuin olisi mahdollista ja vanhojen pelien naamojen päivitys nykyaikaan ääninäyttelyineen on ihan hupaisaa.
*Harvest Moon - Seeds of Memories: Turhan vähäsisältöinen, pinnallinen ja graafisesti kämäinen pilipaliversio Natsumen HM:istä, sentään passelilla aikaansaannoksien palkitsemismekaniikalta. Ei myöskään ole free to pay, joka on vain hyvä asia.
*King of Fighters - All Star, The: Esteettisesti jees mutta pelattavuudeltaan tasapaksu mätkintä-gacha, jonka hahmonkehityssysteemi on myös liian rönsyilevä.
* Metal Slug Attack: Lähes kaikin puolin paranneltu versio edeltäjästään. Uudet hahmot ja yksiköt ovat jees ja mahdollisuus ostaa taikka arpoa uusia yksikköjä samaten. Palettimuunnellut yksiköiden määrän olisi voinut jättää huomattavasti vähemmälle, etenkin kun esimerkiksi yhdysvaltalaisurheilijatiimi on -- kiitti ihan vatusti -- taas vaihteen vuoksi leikattu!
* Metal Slug Defense: Estetiikaltaan totta kai mainio lineaarinen yksiköiden synnytystehtailupeli, jossa sentään pari hauskaa lisämekaniikkaa sekä vaihteeksi hupaisan kömpelö käännös. Tekninen toteutus on kuitenkin kämäistä ja naamalle läntättävät mainokset hajottavat. (Tosin osa ongelmista johtuu varmaankin siitä, että pelin jatko-osan takia on sen tukeminen jätetty vähälle ja jäisyyksissäni sekoitin tekeleet lataamisen yhteydessä). Paras puoli onkin siis American Sports Team.
*Tower Bloxx: Todella pinnallinen mutta sinänsä viihdyttävä ja omaperäinen ajoitusfysiikkakikkailu.